b'\n_START_ARTICLE_\nNizko barje\n_START_PARAGRAPH_\nNizko barje nastane z zamo\xc4\x8dvirjenem stoje\xc4\x8dih voda od obre\xc5\xbeja proti sredini in s trajno ali ob\xc4\x8dasno poplavljenostjo nekaj kopnih predelov. Nizka barja nastajajo na povirnih krajih v globelih s trajno ali ob\xc4\x8dasno stoje\xc4\x8do vodo in na krajih z visoko podtalno vodo. _NEWLINE_Nizko barje je barje, za katero je zna\xc4\x8dilna minerotrofnost. Zaradi tega so nizka barja bogatej\xc5\xa1a s hranili kot visoka barja. Rastline nizkega barja imajo stik s hranili bogato podtalnico. Zara\xc5\xa1\xc4\x8dajo ga \xc5\xa1a\xc5\xa1i in ostri\xc4\x8devke (Cyperaceae) in kjer zna\xc5\xa1a pH od 5 do 6.5, se lahko z nadaljnjim zakopnjevanjem razvije jel\xc5\xa1ev gozd ali travi\xc5\xa1\xc4\x8de. Pri obilici vode pa se razvije visoko barje.\n_START_SECTION_\nOgro\xc5\xbeenost\n_START_PARAGRAPH_\nZaradi osu\xc5\xa1evanja in namakanja (intenzivno kmetijstvo) so to najbolj ogro\xc5\xbeeni vodni ekosistemi.'